Līdzdarbības līgums

par atsevišķu valsts pārvaldes uzdevumu veikšanu

džeza mūzikas attīstības veicināšanai

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

**Fonds „Mūsdienu mūzikas centrs”**, reģistrācijas Nr.40008018388, juridiskā adrese: Zemes iela 10-132, Rīga, LV – 1082, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētājs **Māris Briežkalns**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2. punktu,

ņemot vērā Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 3.rīcības virziena „Nodrošināt Latvijas kultūras līdzdalību starptautiskajos kultūras procesos un sadarbības tīklos, kā arī sekmēt kultūras diplomātijas attīstību” 3.1.uzdevumu „Nodrošināt kultūras un kultūras mantojuma nozaru starptautisko sadarbību un konkurētspēju” un 3.2.uzdevumu „Veidot Latvijas pozitīvu tēlu ar kultūras diplomātijas līdzekļiem”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu džeza mūzikas attīstības veicināšanai” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus džeza mūzikas attīstības veicināšanai (turpmāk – Pārvaldes uzdevumi):
		1. sniegt metodisko palīdzību mūzikas nozares institūcijām un speciālistiem, organizējot meistarklases, konsultācijas un profesionālās apmācības programmas džeza mūzikas žanrā:
			1. organizēt starptautiskas džeza mūzikas meistarklases un citas izglītojošas aktivitātes pasaulē atzītu džeza mūzikas žanra ekspertu vadībā;
			2. sniegt individuālas konsultācijas Latvijas džeza mūzikas nozares profesionāļiem;
			3. nodrošināt savlaicīgu informācijas pieejamību par džeza mūzikas meistarklasēm un izglītojošajām aktivitātēm interesentiem un dalībniekiem;
		2. veidot un attīstīt starptautisko sadarbību un pārstāvēt Latvijas džeza mūzikas nozari starptautiskās sadarbības organizācijās un projektos:
			1. organizēt ārvalstu mūzikas speciālistu, producentu vizītes Latvijā ar mērķi iepazīstināt ar Latvijas džeza mūzikas aktualitātēm;
			2. veicināt Latvijas džeza mūzikas institūciju un atsevišķu mākslinieku, producentu u.c. līdzdalību starptautiskos projektos.
	2. Pārvaldes uzdevumu veikšanas laiks ir 3 (trīs) gadi no šā Līguma spēkā stāšanās dienas.
	3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Pārvaldes uzdevumu izpildes kārtība un sasniedzamie rezultatīvie rādītāji**
	1. *Pilnvarotā institūcija* apņemas sniegt metodisko palīdzību mūzikas nozares institūcijām un speciālistiem, organizējot meistarklases, konsultācijas un profesionālās apmācības programmas džeza mūzikas žanrā:
		1. organizēt starptautiskas džeza mūzikas meistarklases un citas izglītojošas aktivitātes pasaulē atzītu džeza mūzikas žanra ekspertu vadībā, vismaz 1 (vienu) pasākumu gadā, ne mazāk kā 20 (divdesmit) dalībniekiem gadā;
		2. pastāvīgi, pēc pieprasījuma sniegt individuālas konsultācijas Latvijas mūzikas nozares organizācijām un profesionāļiem par džeza mūzikas meistarklašu organizēšanas iespējām, par līdzdalību starptautiskos džeza mūzikas semināros, meistardarbnīcās u.tml. ārvalstīs (Eiropas Savienībā, kaimiņvalstīs u.c.), par izglītības, finansējuma u.c. iespējām, džeza mūzikas projektu menedžmentu u.c. jautājumiem Latvijā un ārvalstīs (Eiropas Savienībā, kaimiņvalstīs u.c.);
		3. nodrošināt savlaicīgu informācijas pieejamību par džeza mūzikas meistarklasēm un izglītojošajām aktivitātēm interesentiem un dalībniekiem, vismaz 2 (divas) nedēļas pirms pasākuma.
	2. *Pilnvarotā institūcija* apņemas veidot un attīstīt starptautisko sadarbību un pārstāvēt Latvijas džeza mūzikas nozari starptautiskās sadarbības organizācijās un projektos:
		1. organizēt ārvalstu mūzikas speciālistu, producentu vizītes Latvijā ar mērķi iepazīstināt ar Latvijas džeza mūzikas aktualitātēm, ne mazāk kā 4 (četriem) viesiem gadā;
		2. pastāvīgi uzturēt sakarus ar ārvalstu džeza mūzikas festivāliem, sadarbības tīkliem, producentiem, žurnālistiem, mūzikas pētniekiem un kritiķiem, palīdzot tiem atrast sadarbības partnerus Latvijā;
		3. veicināt Latvijas koncertorganizāciju un atsevišķu džeza mūzikas mākslinieku, producentu u.c. radošo līdzdalību starptautiskos projektos (stažieru programmās, kopīgi producētos projektos u.c.), ne mazāk kā 4 (četri) projekti gadā.
	3. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2020.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2019.gada 20.decembra sēdes protokolu Nr.1 un kultūras ministra 2019.gada 20.decembrī apstiprināto tāmi, un konkursa komisijas 2020.gada 13.oktobra lēmumu, piešķir *Pilnvarotajai institūcijai* finansējumu **20 000,00 *euro*** (divdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) Pārvaldes uzdevumu īstenošanai un rezultatīvo rādītāju sasniegšanai no 2020.gada 26.oktobra līdz 2021.gada 25.oktobrim.
	2. MINISTRIJA finansējumu Pārvaldes uzdevumu īstenošanai no 2020.gada 26.oktobra līdz 2021.gada 25.oktobrim pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc šā Līguma spēkā stāšanās.
	3. Puses apņemas likumā par valsts budžetu 2021. un 2022.gadam Pārvaldes uzdevumu īstenošanai pieejamā finansējuma ietvaros noslēgt atsevišķus finansēšanas līgumus par otrajā un trešajā Pārvaldes uzdevumu veikšanas gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā15 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**4.  Pārskatu sniegšanas un darbības kontroles kārtība**

* 1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi.  *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
	3. *Pilnvarotā institūcija* ne vēlāk kā līdz katra Līguma izpildes perioda gada 25.novembrim iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
1. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
2. **Pušu atbildība**
	1. *Pilnvarotā institūcija* apņemas izlietot piešķirto valsts budžeta finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts budžeta finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
3. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 7.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
4. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2023.gada 25.oktobrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
		3. iesniedz MINISTRIJAI Līguma izpildes pārskatu.
5. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-pasts: pasts@km.gov.lv;
		2. *Pilnvarotās institūcijas* e-pasts: info@rigasritmi.lv.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz 11 (vienpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
6. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Fonds „Mūsdienu mūzikas centrs”** |
| K.Valdemāra iela 11a, Rīga, LV-1364 | Zemes iela 10-132, Rīga, LV-1082 |
| Reģistrācijas Nr.90000042963 | Reģistrācijas Nr.40008018388 |
| Valsts kase  | Valsts kase  |
| Kods: TRELLV22 | Kods: TRELLV22 |
| Konts: LV17TREL2220511045000 | Konts: LV62TREL9226301001000 |
| Valsts sekretāre | Valdes priekšsēdētājs |
| D.Vilsone | M.Briežkalns |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

 „Par atsevišķu valsts pārvaldes uzdevumu veikšanu

džeza mūzikas attīstības veicināšanai”

**Fonda „Mūsdienu mūzikas centrs” valsts pārvaldes uzdevumu īstenošanai nepieciešamo izdevumu tāme no 2020.gada 26.oktobra**

**līdz 2021.gada 25.oktobrim**

|  |  |  |  |  |  |
| --- | --- | --- | --- | --- | --- |
| **Nr.p.k** | **Pozīcijas nosaukums** | **Vienība** | **Vienību skaits** | **Vienības** **izmaksas*****(euro)*** | **Kopējās izmaksas** **(*euro)*** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  |  | **17 000,00** |
| **1.1.** | **Latvijas džeza mūzikas nozares institūciju un speciālistu izglītojošie, informatīvie pasākumi, tai skaitā meistarklases, *showcase*, konsultācijas un profesionālās apmācības programmas, un starptautiskās sadarbības veidošana** |  |  |  | **12 400,00** |
| 1.1.1. | Tehniskā nodrošinājuma izdevumi (skaņas, gaismas, video aparatūras īre, skatuves iekārtas, mūzikas instrumentu īre un apkalpošana) | skaņas, gaismas, video tehnikas, skatuves iekārtu, mūzikas instrumentu kompānijas | 4 | 1 100,00 | 4 400,00 |
| 1.1.2. | Transporta izdevumi (avio biļetes, degviela, transporta noma) |  |  |  | 3 200,00 |
| 1.1.3. | Plānoto pasākumu telpu īres izdevumi  | skaits | 2 | 250,00 | 500,00 |
| 1.1.4. | Dalība starptautiskos projektos ārpus Latvijas (*JazzAhead, Womex, APAP, Europe Jazz Network u.c.*) | starptautiski projekti | 4 |  | 4 300,00 |
| **1.2.** | **Informatīvo materiālu veidošanas un izplatīšanas izdevumi** |  |  |  | **4 600,00** |
| 1.2.1. | Informatīvo materiālu veidošanas izdevumi (bukleti, skrejlapas, afišas, vides dizaini) | skaits | 9 | 100,00 | 900,00 |
| 1.2.2. | Informatīvo materiālu izplatīšanas izmaksas (vides reklāma, audio džingli, interneta mediji) |  |  |  | 800,00 |
| 1.2.3. | Tīmekļvietņu aktualizēšanas izdevumi ([www.rigasritmi.lv](http://www.rigasritmi.lv), [www.rigajazz.lv](http://www.rigajazz.lv), [www.mmc.lv](http://www.mmc.lv)) |  |  |  | 2 900,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas**  |  |  |  | **3 000,00** |
| 2.1. | Valsts pārvaldes uzdevumu vadība un koordinēšana (atlīdzība), tajā skaitā normatīvajos aktos paredzētie nodokļi | mēnesis | 3 | 700,00 | 2 100,00 |
| 2.2. | Grāmatvedības u.c. nodrošinājums | mēnesis | 3 | 300,00 | 900,00 |
| **Kopā** | **20 000,00** |

2.pielikums

līdzdarbības līgumam

 „Par atsevišķu valsts pārvaldes uzdevumu veikšanu

džeza mūzikas attīstības veicināšanai”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši:  |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |  |